钦定古今图书集成/明伦汇编/宫闱典/第053卷 > 《贺新郎》游次公
## 钦定古今图书集成/明伦汇编/宫闱典/第053卷 > 《贺新郎》游次公

暖霭浮晴籞。锁垂杨、笼池罩阁，万丝千缕。池上晓光
分宿雾，日近群芳易吐。寻并蒂、阑干凝伫。不信钗头
飞凤去，但宝刀、被妾还留住。天一笑，万花妒。阿娇
正好金屋贮。正西风、易得萧疏，扇鸾尘土。一自昭阳
扃玉户，墙角土花无数。况多病、堪伤幽素。别院时闻
箫鼓奏，望红云、冉冉知何处。天尺五，去无路。